**บทที่ 3**

**วิธีดำเนินการวิจัย**

 การวิจัยเรื่อง “ปัจจัยที่มีผลกระทบต่อการนำมาตรฐานการรายงานทางการเงินมา

 ถือปฏิบัติกับองค์กรธุรกิจ” ผู้วิจัยมีวิธีการดำเนินการวิจัยดังต่อไปนี้

 **3.1 รูปแบบการวิจัย**

 การวิจัยครั้งนี้อาศัยรูปแบบการวิจัยเชิงคุณภาพเป็นหลัก และใช้ข้อมูลการวิจัย

 เชิงปริมาณมาประกอบ เพื่อให้ได้ข้อมูลปัจจัยที่มีผลกระทบต่อการนำมาตรฐานการรายงานทาง

 การเงินมาถือปฏิบัติกับองค์กรธุรกิจ

 ผู้วิจัยมีขั้นตอนการดำเนินงานวิจัย ดังต่อไปนี้

ศึกษาข้อมูลเบื้องต้น

ออกแบบและพัฒนาแบบสอบถาม

แจกแบบสอบถามและสัมภาษณ์

รวบรวมข้อมูล

วิเคราะห์และสรุป

 การดำเนินงานวิจัย ขั้นตอนแรกเป็นการศึกษาข้อมูลเบื้องต้นเกี่ยวกับผลกระทบจากการ นำมาตรฐานการรายงานทางการเงินสำหรับมาถือปฏิบัติกับองค์กรธุรกิจ หลังจากนั้นก็มี

-16-

การพัฒนาและออกแบบคำถามในการสัมภาษณ์องค์กรธุรกิจ ดำเนินการสัมภาษณ์ และรวบรวมข้อมูล วิเคราะห์ข้อมูลและนำข้อมูลมาสรุปผลเป็นรายงานวิจัยและมีวิธีการเก็บรวบรวมข้อมูลดังนี้

1. ข้อมูลทุติยภูมิ ได้แก่ การสำรวจเอกสาร การรวบรวมข้อมูลจากแนวคิด ทฤษฎีงานวิจัย หนังสือ

 ตำรา บทความ และเอกสารที่เกี่ยวข้อง

1. ข้อมูลปฐมภูมิ ได้แก่ การเก็บข้อมูลภาคสนาม การรวบรวมข้อมูลโดยใช้แบบสอบถาม

(Questionnaire) และแบบสัมภาษณ์

**3.2 ประชากรและกลุ่มตัวอย่าง**

การวิจัยครั้งนี้เป็นการศึกษาประชากรที่เป็นองค์กรธุรกิจ จะใช้วิธีการสุ่มตัวอย่าง (Sampling) โดยเลือกเก็บข้อมูลจากแบบสอบถามผู้ประกอบการธุรกิจและนักบัญชีจำนวน 100 แห่ง

**3.3 การรวบรวมข้อมูล**

 สำหรับข้อมูลที่ใช้ในการวิจัยครั้งนี้ ได้ทำการรวบรวมข้อมูลที่เกี่ยวข้องจากผู้ประกอบการธุรกิจขนาดกลางและขนาดย่อม ดังนี้

 **3.3.1 การเก็บข้อมูลจากผู้ประกอบการ** โดยแบบสอบถาม เพื่อเก็บข้อมูลเกี่ยวกับปัจจัยที่มีผลกระทบต่อการนำมาตรฐานการรายงานทางการเงินสำหรับธุรกิจขนาดกลางและขนาดย่อมมาถือปฏิบัติ

 3.3.2.1 การเลือกกลุ่มตัวอย่าง การวิจัยองค์กรธุรกิจ จำนวน 60 แห่ง

 3.3.2.2 ระยะเวลาในการรวบรวมข้อมูล การวิจัยมีการดำเนินการวิจัยเก็บรวบรวมข้อมูลจากแบบสอบถามผู้ประกอบการองค์กรธุรกิจ ระหว่างวันที่ 1-31 ธันวาคม 2560

**3.4 เครื่องมือที่ใช้ในการวิจัย**

เครื่องมือที่ใช้ในการวิจัยครั้งนี้มีวิธีการสร้างโดย

1. ศึกษาวัตถุประสงค์ของการวิจัย
2. ศึกษาค้นคว้าทฤษฎีที่เกี่ยวข้องในแบบสอบถามแล้วจัดทำแบบสอบถาม
3. นำแบบสอบถามที่สร้างขึ้นไปให้ที่ปรึกษาตรวจสอบความถูกต้องในเนื้อหา
4. ปรับปรุงข้อความและคำตอบในแบบสอบถามให้เหมาะสมแล้วจัดพิมพ์ฉบับสมบูรณ์

ประกอบด้วยแบบสอบถามเกี่ยวกับปัจจัยที่มีผลกระทบต่อการนำมาตรฐานการรายงานทางการเงินมาถือปฏิบัติ มีรายละเอียดดังนี้

 **3.4.1 แบบสอบถามสำหรับผู้ประกอบการ**

 คำถามในแบบสอบถาม ประกอบด้วยคำถามเกี่ยวกับข้อมูลของผู้ตอบแบบสอบถาม

-17-

**คำถามสำหรับแบบสอบถามองค์กรธุรกิจ** ผู้วิจัยใช้ แบบสอบถามเกี่ยวกับปัจจัยที่มีผลกระทบต่อการนำมาตรฐานการรายงานทางการเงินมาถือปฏิบัติ ซึ่งแบ่งออกเป็น 3 ส่วนได้แก่

 ส่วนที่ 1 ประกอบด้วย คำถามเกี่ยวกับข้อมูลทั่วไปของผู้ตอบแบบสอบถาม ได้แก่ เพศ อายุ การศึกษา ประสบการณ์ทำงานในองค์กรปัจจุบัน และกลุ่มงานที่ปฏิบัติ

 ส่วนที่ 2 ประกอบด้วย คำถามเกี่ยวกับปัจจัยภายในและปัญหาที่มีผลกระทบต่อการนำมาตรฐานการรายงานทางการเงินมาถือปฏิบัติ

 ส่วนที่ 3 ข้อเสนอแนะอื่นๆ

**3.5 วิธีการเก็บรวบรวมและการวิเคราะห์ข้อมูล**

**การเก็บรวบรวมข้อมูล**

1. จัดทำหนังสือขอความอนุเคราะห์จากองค์กรธุรกิจ เพื่อใช้ในการเก็บข้อมูล
2. เก็บข้อมูลด้วยตนเอง โดยใช้แบบสอบถาม

**การวิเคราะห์ข้อมูล**

 การวิจัยครั้งนี้ ผู้วิจัยได้ทำการวิเคราะห์ข้อมูล โดยจำแนกเป็น 2 ส่วน ดังนี้

 3.5.1 การวิเคราะห์เชิงพรรณนา เป็นการศึกษาข้อมูลทั่วไปของผู้ประกอบการทางด้านการนำมาตรฐานการรายงานทางการเงินมาถือปฏิบัติต่อองค์กรธุรกิจ โดยผู้วิจัยนำข้อมูลที่รวบรวมได้มาทำการจัดระเบียบข้อมูล หาค่าร้อยละ ค่าเฉลี่ย และการแจกแจงความถี่ เป็นต้น

 3.5.2 การวิเคราะห์เชิงปริมาณ เป็นการนำข้อมูลที่รวบรวมได้มาวิเคราะห์ถึงปัจจัยที่มีผลต่อการนำมาตรฐานการรายงานทางการเงินมาถือปฏิบัติต่อองค์กรธุรกิจ โดยได้ทำการกำหนดคะแนนตามระดับความสำคัญ ตามวิธีการของลิเคิร์ท(Likert) ดังนี้

 ปัจจัยที่มีผล มากที่สุด มีคะแนนเท่ากับ 5

 มาก มีคะแนนเท่ากับ 4

 ปานกลาง มีคะแนนเท่ากับ 3

 น้อย มีคะแนนเท่ากับ 2

 น้อยที่สุด มีคะแนนเท่ากับ 1

 จากนั้นนำค่าที่ได้ไปหาค่าเฉลี่ย(Mean) และนำค่าเฉลี่ยของคะแนนที่ได้มาเปรียบเทียบกับเกณฑ์การแปลความหมายเพื่อจัดระดับค่าเฉลี่ยออกเป็นช่วงดังต่อไปนี้(ธานินทร์ ศิลป์จารุ,2551, 75)

 ค่าเฉลี่ย ระหว่าง 4.50 -5.00 กำหนดให้อยู่ในเกณฑ์มากที่สุด

 ค่าเฉลี่ย ระหว่าง 3.50 -4.49 กำหนดให้อยู่ในเกณฑ์มาก

 ค่าเฉลี่ย ระหว่าง 2.50 -3.49 กำหนดให้อยู่ในเกณฑ์ปานกลาง

 ค่าเฉลี่ย ระหว่าง 1.50 -2.49 กำหนดให้อยู่ในเกณฑ์น้อย

 ค่าเฉลี่ย ระหว่าง 1.00 -1.49 กำหนดให้อยู่ในเกณฑ์น้อยที่สุด